Šok!

Šok! – LRT kurtas ir per LRT televiziją rodytas šokių konkursas, kuriame šokėjai varžėsi dėl geriausio Lietuvos šokėjo vardo ir 10 tūkst. Lt piniginio prizo. Pirma laida pasirodė 2013 m. rugsėjo 29 d., o superfinalas (paskutinė laida) – 2013 m. gruodžio 29 d. Laidą prodiusavo Saulius Urbonavičius. Vedėjas – Audrius Giržadas. Komisiją sudarė žinomos šokio pasaulio asmenybės: choreografas Gytis Ivanauskas, šokio teatro AURA įkūrėja choreografė Birutė Letukaitė, buvusi baleto šokėja Jūratė Sodytė bei daugkartinis hiphopo šokio čempionas Dainius Žebrauskas-Skruzdėliukas. Dviejose laidose komisijoje buvo ir Jūratė Norvaišienė.

Formatas 
Konkurse nebuvo ribojamas nei amžius, nei šokio kolektyvo sudėtis (solo, duetai, grupės…). Dalyvis, duetas ar grupė buvo vadinami šokio vienetais. Atrankų ir pusfinalių metu šokėjai šoko savo stilių, o finalų metu turėjo įvaldyti kitokios stilistikos techniką. Vyko 4 etapai iki nugalėtojo paskelbimo.

Atrankų metu šokėjai komisijai turi sušokti 1 minutės trukmės šokio kompoziciją. Teisėjai vertina komentarais bei keldami lenteles su užrašu „Šok!“. Šokio vienetas, pamatęs bent 3 pakeltas lenteles, patenka į kitą etapą. Į pusfinalius patenka 45 šokio vienetai.
Vyksta penki pusfinaliai. Viename pusfinalyje rungiasi devyni šokio vienetai. Jie turi paruošti 2 minučių šokį. Pamatę visus pasirodymus, komisija ir choreografų taryba kartu nuspręndžia, kurie du šokio vienetai patenka į finalus. Ne visada iš vienos laidos į finalus patenka tik du dalyviai, būna išimčių.

Pagal taisykles į finalus patenka 11 šokio vienetų (10 komisijos sprendimu ir 1 lrytas.lt skaitytojų baslavimu), tačiau būta išimčių. Finaluose dalyviai turi rodyti kito stiliaus nei jie įpratę šokius. Šokėjams kompozicijas stato garsūs Lietuvos choreografai. Teisėjai dalyvius vertina dešimtbalėje sistemoje. Finaluose balsuoja ir televizijos žiūrovai. Bendrą lentelę sudaro 50% komisijos balai ir 50% žiūrovų balsai. Kiekvieno finalo metu krinta skirtingas šokio vienetų kiekis. Iš viso vyksta 5 finalai.

Superfinale lieka 5 dalyviai. Komisija jų nevertina, viską sprendžia tik žiūrovai. Pirmojo rato metu visi pristato naują šokį savam stiliuj. Sušokus visiems pranešama kuris šokio vienetas iki to laiko gavo mažiausiai žiūrovų balsų. Jis iškrenta. Antrojo rato metu dalyviai šoka pasirinktą šokį iš finalų. Po visų kompozicijų paskelbiamas nugalėtojas, surinkęs daugiausia televizijos žiūrovų balsų.

1 sezonas 
Buvo rodomos trys atrankų laidos. Jų metu į pusfinalius pateko 45 šokio vienetai.

Penkių pusfinalių metu į finalus pateko 12 šokio vienetų ir 1 šokio vienetą išrinko lrytas.lt skaitytojai. Pagal taisykles turėjo patekti 10+1 šokio vienetų, tačiau būta išimčių. Patekusiųjų dalyvių lentelė:

: trečiojo pusfinalio metu solistei Irinai Nazarenko buvo pasiūlyta atsisakyti dalyvavimo konkurse ir tapti projekto choreografe. Šokėjai atsisakius, ji pateko į finalą, kartu su dar dviem šokio vienetais.

: grupę Ami balsavimu išrinko lrytas.lt skaitytojai.

: penktajame pusfinalyje buvo paskelbta tik apie Dovydo Strimaičio patekimą į finalą, ir liko neaišku, ar į finalą pateks duetas Low Air ar Radžjašri Rameš akademija. Tai paaiškėjo pirmojo finalo pradžioje – pateko abu šokio vienetai.

1 finalas 
 Tema – Veiksmas. Iškrito 3 šokio vienetai.

2 finalas 
 Tema – Komedija. Iškrito 1 šokio vienetas.

Šio finalo metu teisėjų gretose Biritę Letukaitę pakeitė Jūratė Norvaišienė.

3 finalas 
 Tema – Tragedija. 4 finalo metu buvo rodoma plaukikės Rūtos Meilutytės plaukimas, todėl tą proga 3-iajame finale niekas nekrito, o 3-iojo finalo rezultatai buvo sumuojami su 4-ojo.

Šio finalo metu teisėjų gretose Biritę Letukaitę pakeitė Jūratė Norvaišienė.

4 finalas 
 Tema – Iššūkis. Dalyviai privalėjo šokti skambant lietuviškai muzikai. 4 finalo metu buvo rodoma plaukikės Rūtos Meilutytės plaukimas, todėl tą proga 3-iajame finale niekas nekrito, o 3-iojo finalo rezultatai buvo sumuojami su 4-ojo. Krito du šokio vienetai.

5 finalas 
 Tema – Pasaka. Krito du šokio vienetai.

Superfinalas 

Dayviai šoko du šokius. Po pirmojo šokio (savame stiliuje) iškrito vienas šokio vienetas. Po antrojo šokio (vieno iš finalų šokis) buvo paskelbtas nugalėtojas. Balsavo tik žiūrovai.

Šaltiniai

Nuorodos 
 Visos pirmojo ŠOK! sezono laidos LRT Mediatekoje 

LRT laidos
Šokio konkursai
Šokis Lietuvoje